Lionheart (cinta de 1990)

:*Iste articlo ye sobre una cinta estausunidense de cine d'artes marcials de 1990; ta atros usos, se veiga *'Lionheart***.


***Lionheart*** (títol orichinal en [[Idioma anglés|anglés]], en [[Idioma aragonés|aragonés]] ***Corazón de lión***, estrenada en [[Aragón]] con o títol mixto en [[Idioma castellano|castellano]] y anglés de ***Lionheart, el luchador***, en aragonés ***Lionheart, o luitador**') ye una cinta de cine d'artes marcials de cine estausunidense estrenada l'anyo 1991, dirichida por Sheldon Lettich seguntes un guión adaptau por S. N. Warren, Sheldon Lettich y Jean-Claude Van Damme (basau en una historia de Jean-Claude Van Damme), con una banda sonora orichinal deJohn Scott, una dirección de fotografía de Robert C. New y una producción cinematografica d'Eric Karson y Ash R. Shah ta las productoras Wrong Bet Productions y Imperial Entertainment. Conta con un elenco formau por Jean-Claude Van Damme, Harrison Page, Deborah Rennard, Lisa Pelikan, Ashley Johnson, Brian Thompson, Vojislav Govedarica, Michel Qissi, Abdel Qissi, Ash Adams, George McDaniel, Jeff Langton, Paco Christian Prieto, Magic Schwarz, Stuart F. Wilson, Clement von Franckenstein, Stefanos Miltsakakis, Billy Blanks, Tony "Satch" Williams, James Brewster Thompson, Tony Halme, Jeff Speakman y Christopher M. Brown, entre d'atros actors.

Lyon Gaultier ye un soldau d'a Lechión Forana francesa destinau en Chibuti. Recibe una carta d'a suya cunyada a on li comunica que su chirmano, que vive en Los Angeles (California), ha estau cremau en un negocio de drogas falliu y que ye ingresau en l'hespital. Como no el deixan marchar, se fuga y puya en un barco a on lo fan treballar como fogonero. Lo suyo superior ninvía directament enta Los Angeles a dos lechionarios ta que lo fagan tornar. Lyon plega enta Nueva York pero no tien diners ta poder viachar enta Los Angeles. Casualment veye una baralla ilegal en a carrera organizada por Joshua Eldridge, y decide participar en una baralla, a on vence sin garra problema a lo suyo contrincant. Joshua lo presenta a Cynthia Caldera, una organizadora de barallas clandestinas, y Lyon (a qui baptizan como "Lionheart") accepta una baralla contra Sonny, nn luitador a qui tamién redota fácilment. Con iste combat ya tien os diners que amenista ta viachar enta Los Angeles, asinas que diz que ya no combatirá mas. Pero amás Joshua demana a Xynthia lo favor de que li consiga lo viache. Cuan a la fin Lyon plega enta Los Angeles, troba que su chirmano ya ha felleixiu y Hélène tien muitos problemas economicos por as facturas medicas. Atamas d'ixo, Hélène no quiere garra aduya d'él, en considerar que ha albandonau a su chirmano cuan iste amenistaba veyer-lo en l'hespital y amás creye erroniament que ye Lyon qui l'heba introduciu en o mundo d'a droga (cuan en realidat Lyon heba asumiu a culpa de su chirmano ta evitar que iste dentrase en a garchola, culpando-se él, motivo por o que finlment dentró en a Lechión). Ta aduyar a Hélène accepta treballar en barallas clandestinas con Cynthia, y fa arribar diners a su cunyada a traviés de Joshua, dcindo-le que se tracta d'una seguranza de vida que heba contractau lo defunto, encara que cuan conoix a verdat finalment accepta l'aduya de su cunyau. A la vegada, Cynthia prencipia a tener gelosía d'Hélène y contacta con os lechionarios, fendo-les a promesa de entregar-lis a Lyon dimpués d'un zaguer combat a on li prepara una trampa ta que lo redoten y ganar muitis diners apostando contra él.

A cinta s'ambienta en a suya epoca actual (1990) en Chibuti y en Nueva York (Nueva York) y Los Angeles (California) en os Estaus Unius, y las suyas escenas se filmoron en Jean y atros puestos de Nevada, Nueva York (Nueva York) y Los Angeles y West Hollywood (California).

## Elenco

## Se veiga tamién
* Cine en 1990.
* Cintas de 1990.

## Referencias

## Vinclos externos
*  ''Lionheart'' en Internet Movie Database.
*  ''Lionheart'' en Box Office Mojo.